*Projekts*

**Grozījumi Bezdarbnieku un darba meklētāju atbalsta likumā**

Izdarīt Bezdarbnieku un darba meklētāju atbalsta likumā (Latvijas Republikas Saeimas un Ministru Kabineta Ziņotājs, 2002, 12. nr.; 2004, 11. nr.; 2005, 8. nr.; 2006, 13. nr.; 2007, 15. nr.; 2009, 6., 15. nr.; Latvijas Vēstnesis, 2010, 51./52. nr.; 2011, 96., 190. nr.; 2013, 128. nr.; 2015, 251. nr.; 2016, 241 nr.) šādus grozījumus:

1. Papildināt 4.pantu ar četrpadsmito daļu šādā redakcijā:

„(14) Ministru kabinets nosaka kārtību, kādā organizācijas tiek uzņemtas par Eiropas Nodarbinātības tīkla *(EURES)* dalībniekiem un partneriem, pārrauga to darbību un atsauc to uzņemšanu atbilstoši Eiropas Parlamenta un Padomes Regulas (ES) 2016/589 (2016.gada 13.aprīlis) par Eiropas Nodarbinātības dienestu tīklu *(EURES)*, darba ņēmēju piekļuvi mobilitātes pakalpojumiem un turpmāku darba tirgu integrāciju un ar ko groza Regulas (ES) Nr.492/2011 un (ES) Nr.1296/2013 prasībām.”

2. Papildināt 6.pantu ar desmito daļu šādā redakcijā:

„(10) Ja Nodarbinātības valsts aģentūrai rodas šaubas par darba sludinājumā norādīto informāciju, tai ir tiesības pieprasīt darba devējam iesniegt papildu informāciju vai pamatojumu izvirzītajām prasībām.”

3. 10.pantā:

aizstāt pirmās daļas 9.punktā vārdus „ilgstošas sociālās aprūpes vai sociālās rehabilitācijas institūcija, kurā pakalpojumus pilnībā finansē” ar vārdiem „ilgstošas sociālās aprūpes un sociālās rehabilitācijas institūcija, kurā pakalpojumus pilnībā vai daļēji finansē”;

papildināt ceturto daļu pēc vārdiem „portālā www.latvija.lv” ar vārdiem „vai Nodarbinātības valsts aģentūras CV/vakanču pašapkalpošanās portālā”.

4. 12.pantā:

aizstāt pirmās daļas 1.punktā vārdus „izņemot šā statusa iegūšanu uz laiku līdz diviem mēnešiem” ar vārdiem „izņemot šā statusa iegūšanu divreiz 12 mēnešu periodā uz laiku, kas kopā nepārsniedz 60 dienas”;

aizstāt pirmās daļas 3.punktā vārdus „ilgstošas sociālās aprūpes vai sociālās rehabilitācijas institūcija, kurā pakalpojumus pilnībā finansē” ar vārdiem „ilgstošas sociālās aprūpes un sociālās rehabilitācijas institūcija, kurā pakalpojumus pilnībā vai daļēji finansē”;

papildināt trešo daļu ar trešo teikumu šādā redakcijā:

„Lēmuma par bezdarbnieka statusa zaudēšanu apstrīdēšana vai pārsūdzēšana neaptur tā darbību.”

5. Aizstāt 14. panta trešās daļas 3.punktā vārdus „tiesā vai piedalās tiesas sēdē kā piesēdētājs” ar vārdiem „vai tiesā”.

6. Izteikt V nodaļas nosaukumu šādā redakcijā: „Darba meklētājs un bezdarba riskam pakļautā persona”.

7. 15.pantā:

aizstāt trešās daļas 2.punktā vārdus „izņemot šā statusa iegūšanu uz laiku līdz diviem mēnešiem” ar vārdiem „izņemot šā statusa iegūšanu divreiz 12 mēnešu periodā uz laiku, kas kopā nepārsniedz 60 dienas.”;

papildināt ceturto daļu ar trešo teikumu šādā redakcijā:

„Lēmuma par darba meklētāja statusa zaudēšanu apstrīdēšana vai pārsūdzēšana neaptur tā darbību.”

8. Papildināt likumu ar 15.1 pantu šādā redakcijā:

„15.1 Bezdarba riskam pakļautā persona.

Bezdarba riskam ir pakļauta:

1) nodarbinātā persona vai pašnodarbinātais, kas ir sasniedzis 50 gadu vecumu;

2) nodarbinātā persona vai pašnodarbinātais, kuram ir darba tirgus prasībām nepietiekama izglītība vai nepietiekošas prasmes;

3) nodarbinātā persona vai pašnodarbinātais, kuram ir noteikta invaliditāte vai prognozējamā invaliditāte;

4) nodarbinātā persona, kuras dzīvesvieta atrodas teritorijā ar zemu ekonomisko aktivitāti;

5) persona, kas nestrādā un ir uzņemta pamatizglītības vai vidējās izglītības programmā klātienē;

6) persona, kurai nav darba pieredzes;

7) persona, kurai ir uzteikts darba līgums”.

9. Aizstāt 16.panta piektās daļas 3.punktā vārdus „tiesā vai piedalās tiesas sēdē kā piesēdētājs” ar vārdiem „vai tiesā”.

10. Papildināt 17.panta otro daļu pēc vārdiem „izņemot kuģa apkalpes komplektēšanu” ar vārdiem „un pakalpojumus darba devējiem potenciālo darbinieku atlasei darbam Latvijā”.

Labklājības ministrs J.Reirs

Vīza: valsts sekretārs I.Alliks

Iļjina, 67021616
Olga.Iljina@lm.gov.lv